৪ সন্তানের জন্ম দিলেই ১ লাখ টাকা! বিতর্কিত ঘোষণা বোর্ড প্রধানের

ওয়েব ডেস্ক: লাফিয়ে লাফিয়ে বাড়ছে ভারতের জনসংখ্যা (Population of India)। জন্ম-নিয়ন্ত্রণ নিয়ম লাগু না হলে আগামী দিনে এই লাগামছাড়া জনসংখ্যা বৃদ্ধি ভারতকে নানা সমস্যার মধ্যে ফেলতে পারে। এই অবস্থা দাঁড়িয়ে এক বা দুই নয়, প্রকাশ্যে চার সন্তানের জন্ম দেওয়ার নিদান দিলেন মধ্যপ্রদেশের (Madhya Pradesh) ধর্মীয় প্রভাবশালী এক ব্যাক্তি। এমনকি এই কাজ করলে এক লক্ষ টাকা দেওয়ার কথাও ঘোষণা করেছেন তিনি। সম্প্রতি পরশুরাম কল্যাণ বোর্ডের (Parshuram Kalyan Board) প্রধান বিষ্ণু রাজোরিয়া (Vishnu Rajoria) ইন্দোরের একটি কর্মসূচিতে ঘোষণা করেছেন, যেসব ব্রাহ্মণ দম্পতি চার সন্তানের জন্ম দেবেন, তাঁদের এক লক্ষ টাকা পুরস্কার দেওয়া হবে। যদিও বিষ্ণু পরে দাবি করেছেন, এই অর্থ সরকারি তহবিল থেকে নয়, বরং তাঁর ব্যক্তিগত উদ্যোগে দেওয়া হবে।

#MP#Brahman Couple Produces Four Kids, Get One Lakh: Pandit Vishnu Rajoriya, Chairman, MP #Parashuram_Kalyan Board-a Govt body and BJP leader. pic.twitter.com/91nX4aeTlS

— काश/if Kakvi (@KashifKakvi) January 13, 2025

কিন্তু কেন এমন কথা বললেন তিনি? এই মন্তব্য করার আগে বিষ্ণু রাজোরিয়া বলেন, হিন্দু জনসংখ্যা কমে যাওয়ার ফলে দেশে ‘দেশদ্রোহী’দের সংখ্যা বৃদ্ধি পাচ্ছে। তিনি যুব সমাজকে আহ্বান জানিয়ে বলেন, ‘‘তোমাদের হাতেই রয়েছে ভবিষ্যৎ প্রজন্মের সুরক্ষার ভার। একটি সন্তানের পরে থেমে গেলে চলবে না। অন্তত চারটি সন্তানের জন্ম দিন।” এমনকি তিনি এও দাবি করেন, হিন্দুদের মধ্যে সন্তান ধারণে অনীহা থাকার কারণেই নাকি দেশের ভবিষ্যৎ সংকটে পড়তে পারে।

আরও পড়ুন: আরও এক রাজ্যে ‘নিষিদ্ধ’ হচ্ছে মদ! বাজেট পেশের আগেই বড় সিদ্ধান্ত

বিষ্ণুর এই বক্তব্যকে নিশানা করে তীব্র কটাক্ষ করেছে কংগ্রেস (Congress)। হাত শিবিরের নেতা মুকেশ নায়েক এই বিষয়ে বলেন, ‘‘জনসংখ্যা বৃদ্ধি এখন বড় সমস্যা। সন্তান সংখ্যা কম হলে তাদের উন্নত শিক্ষার সুযোগ নিশ্চিত করা যাবে। মুসলিমদের সংখ্যা হিন্দুদের থেকে বেড়ে যাবে বলে কিছু মানুষের যে আতঙ্ক রয়েছে, তা সম্পূর্ণ ভিত্তিহীন এবং কাল্পনিক। দেশের উন্নয়ন ঐক্যের মাধ্যমেই সম্ভব।”

যদিও বিষ্ণুর এই বিতর্কিত মন্তব্যে বিজেপি (BJP) স্পষ্ট করে জানিয়েছে, এটি তাঁর ব্যক্তিগত মতামত। দলের তরফে বলা হয়েছে, ‘‘সন্তান জন্ম দেওয়া বা না দেওয়ার সিদ্ধান্ত অভিভাবকদের বিষয়। দল সংবিধানের বিধান মেনেই কাজ করে এবং এই ধরনের মন্তব্যে তাদের সমর্থন নেই।”

দেখুন আরও খবর:

The post ৪ সন্তানের জন্ম দিলেই ১ লাখ টাকা! বিতর্কিত ঘোষণা বোর্ড প্রধানের first appeared on KolkataTV.

The post ৪ সন্তানের জন্ম দিলেই ১ লাখ টাকা! বিতর্কিত ঘোষণা বোর্ড প্রধানের appeared first on KolkataTV.